Diari Oficial de la Generalitat Valenciana


Sumari del DOGV 2047, del 16-06-1993 (1993/828347)

RESOLUCIÓ de 4 de maig de 1993, de la Conselleria d'Obres Públiques, Urbanisme i Transports, per la qual concedeix una acreditació de laboratori d'assajos de control de qualitat de l'edificació.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2047

Data del DOGV
:   16-06-1993

Secció del DOGV
:   ALTRES DISPOSICIONS

Número del document
:   1993/828347


Data del document
:   04-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 4 de maig de 1993, de la Conselleria d'Obres Públiques, Urbanisme i Transports, per la qual concedeix una acreditació de laboratori d'assajos de control de qualitat de l'edificació.  
El senyor Ismael Sirvent Casanova, en nom i representació del laboratori d'assajos Instituto Técnico de la Construcción, SA, de València, sol·licita l'acreditació de laboratori d'assajos en l?àrea de control de formigó en massa, de ciment, d'àrids i d'aigua (HC), de conformitat amb el Decret 173/1989, de 24 de novembre, del Consell de la Generalitat Valenciana.  
L?expedient d'acreditació s'ha tramitat d'acord amb el Reial Decret 1230/1989, de 13 d'octubre, i l?Ordre 5064, de 15 de febrer de 1990, del Ministeri d'Obres Públiques i Urbanisme. En aquest consta que s'han complit tots els requisits reglamentats.  
Per això, a proposta de la Divisió de Normativa Tècnica i Control de Qualitat, aquesta direcció general resol:  
Primer  
Acreditar el laboratori Instituto Técnico de la Construcción, SA, amb domicili social al carrer de la Sèquia de Favara, 3/5, de Quart de Poblet (València), en l'àrea de control de formigó en massa, de ciment, d'àrids i d'aigua (HC), amb la referència 07017HC93.  
Segon  
Aquesta acreditació tindrà validesa en l'àmbit de la Comunitat Valenciana per un període de cinc anys, comptats a partir de l?endemà de la publicació en el Diari Oficial de la Generalitat Valenciana, però queda supeditada al compliment de les condicions establertes en el Decret 173/1989, de 24 de novembre, del Consell de la Generalitat Valenciana; en l?Ordre de 15 de febrer de 1990, del Ministeri d'Obres Públiques i Urbanisme; en el Reial Decret 1230/1989, de 13 d'octubre, i, en particular, a les indicades expressament en l'article segon de les disposicions reguladores de l?esmentat decret.  
Tercer  
Les inspeccions periòdiques, per a la verificació del compliment de les condicions de l'acreditació durant el període dels cinc anys, les faran els laboratoris de les seccions de Control de Qualitat del serveis territorials d'Arquitectura i Habitatge.  
Quart  
Qualsevol variació en les condicions que serviren de base per a l'acreditació del laboratori haurà de ser comunicada a aquesta direcció general en el moment en què es produesca.  
Cinquè  
Aquesta resolució es comunicarà a la Direcció General per a l?Habitatge i Arquitectura del Ministeri d'Obres Públiques i Transports per a la inscripció en el Registre General de Laboratoris d'Assaig Acreditats, amb la referència 07017HC93.  
DISPOSICIO FINAL  
La resolució entrarà en vigor l?endemà que es publique en el Diari Oficial de la Generalitat Valenciana.  
València, 4 de maig de 1993.- El Director General d'Arquitectura i Habitatge: Luis Casado Martín.